tartuNLP/wikipedia-smugri-20251201 huggingface dataset:
Alba Caño

Alba Caño Isant (s. 30. syyskuuta 2003 Puiggròs) on espanjalainen jalkapalloilija, pelipaikaltaan keskikenttäpelaaja. Hän on pituudeltaan 165-senttimetrinen ja edustaa Barcelonaa. Caño pelasi seitsemän ottelua Espanjan alle 19-vuotiaiden naisten maajoukkueessa.
Caño on voittanut Barcelonan kanssa kahdesti Naisten Mestarien liigan kausina 2022–2023 ja 2023–2024.
Forum Gallorum (Aemilia)

Forum Gallorum (lat.; ) oli antiikin aikainen kaupunki tai kylä Gallia cispadanassa Italiassa. Se sijoitetaan lähelle nykyistä Castelfranco Emiliaa. Se muistetaan historiassa vain sen lähellä käydystä Forum Gallorumin taistelusta vuonna 43 eaa.
Maantiede.
Forum Gallorum, suomeksi ”Gallien markkinapaikka”, sijaitsi Via Aemilian varrella Mutinan ja Bononian välillä. Forum Gallorumin taistelua koskevien kuvausten perusteella se vaikuttaa olleen ainakin tuolloin pelkkä kylä ("vicus"), eikä se ehkä koskaan kohonnut kaupungin asemaan. Vaikka sen nimi esiintyy "Tabula Peutingerianassa", sen puuttuminen muista "itinerariumeista" viittaisi siihen, että se oli edelleen vain vähäinen paikka. "Tabula Peutingerianassa" annetut etäisyydet, 8 roomalaista mailia eli noin 12 kilometriä Mutinasta ja 17 mailia eli noin 25 kilometriä Bononiasta, osoittavat, että sen on täytynyt sijaita lähellä nykyistä Castelfranco Emiliaa. Via Aemilia kulki Forum Gallorumin kohdalla, kuten suuressa osassa reittiään, kohotetun maavallin päällä, ja sen molemmin puolin oli matalia, soisia alueita.
Historia.
Forum Gallorumin taistelu oli osa Mutinan sotaa ja käytiin Marcus Antoniuksen joukkojen ja Gaius Pansan ja Aulus Hirtiuksen johtamien Rooman senaatin joukkojen välillä vuonna 43 eaa. Pansan joukot, jotka ensimmäisenä kohtasivat Antoniuksen joukot, kärsivät tappion, vaikkakaan eivät tulleet täysin lyödyiksi, ja konsuli itse haavoittui kuolettavasti. Hirtius kuitenkin hyökkäsi yllättäen Antoniuksen takajoukkoja vastaan, kun tämä oli vetäytymässä takaisin valtaamaan Forum Gallorumia, ja löi hänen joukkonsa täysin, pakottaen hänet vetäytymään leiriinsä Mutinan edustalle. Tämä taistelu on yksityiskohtaisesti kuvattu Servius Sulpicius Galban kirjeessä Cicerolle. Hieman myöhemmin käytiin ratkaiseva Mutinan taistelu.
Sydney Schertenleib

Sydney Joy Schertenleib (s. 30. tammikuuta 2007 Zürich) on sveitsiläinen jalkapalloilija, pelipaikaltaan hyökkääjä. Hän on pituudeltaan 178-senttimetrinen ja edustaa Barcelonaa sekä Sveitsin naisten maajoukkuetta.
Schertenleib edusti Sveitsissä FC Zürichiä ja kaudella 2023–2024 Grasshopper Club Zurichia. Hän siirtyi espanjalaisseura FC Barcelonaan elokuussa 2024.
Schertenleib on pelannut Sveitsin naisten maajoukkueessa kesäkuun 2025 loppuun mennessä 13 maaottelua ja tehnyt niissä kaksi maalia. Hän pelasi ensimmäisen naisten maaottelunsa helmikuussa 2024.
Forum Gallorum

Forum Gallorum voi viitata seuraaviin antiikin aikaisiin asutuksiin:
Forum Germanici

Forum Germanici (tai "Forum Germanorum") oli antiikin aikainen kaupunki Liguriassa Italiassa. Se sijaitsi nykyisen Cuneon maakunnan alueella, mutta sen tarkempaa sijaintipaikkaa ei tunneta varmuudella: se on sijoitettu joko Buscan tai San Lorenzo di Caraglion paikalle.
Forum Germanicin historiasta ei tiedetä mitään. Myös kaupungin nimi on epävarma: siitä tunnetaan varmuudella vain alkuosa "Forum Germa(...)", mikä on ehdotettu täydennettäväksi joko nimeksi "Forum Germanici" tai "Forum Germanorum".
Forum Julii (Umbria)

Forum Julii eli "Forum Julii Concupiensium" oli antiikin aikainen kaupunki Umbriassa Italiassa. Sen tarkempaa sijaintipaikkaa ei tiedetä.
Ainoa lähde kaupungin olemassaoloon on Plinius vanhempi, joka mainitsee Umbrian "municipiumeiden" joukossa etnonyymin ”"Forojulienses cognomine Concubienses"”. Se, samoin kuin heti perään mainittu Forum Brentani (tai Forum Brentanorum, Pliniuksella etnonyymi ”"Forobrentani"”), on muutoin tuntematon.
Fred Singleton

Frederick Bernard Singleton (1926 Hull – tammikuu 1988 Yorkshire) oli brittiläinen maantieteilijä ja historioitsija.
Singleton palveli laivastossa Välimerellä miinanraivaaja HMS Aurorassa. Siellä hän tutustui ensimmäistä kertaa Jugoslaviaan. Laivastouransa jälkeen hän siirtyi opiskelemaan Leedsin yliopistoon. Yliopistossa hän kiinnostui Suomesta ja valmistui vuonna 1952 Dip. Ed. ja M.A. -oppiarvoilla, tehtyään opinnäytetyönsä "Kalevala and the Historical Geography of Finland". Hän työllistyi Bradfordin Carlton Grammar Schooliin, jossa hän opetti kaksi vuotta, kunnes siirtyi tarjoamaan aikuiskoulutusta Workers' Educational Association -järjestössä. Bradfordin yliopiston, silloiselta nimeltään Bradford Institute of Technology, luennoitsijaksi hän työllistyi vuonna 1962. Yliopistolla hän sai johdettavakseen tuoreen Jugoslavian tutkimusohjelman. Hän johti ohjelmaa vuodesta 1965 vuoteen 1980, jolloin hän siirtyi eläkkeelle. Eläkeläisenä hän jatkoi tutkimus- ja kirjoitustyötään.
Singleton oli työväenpuolueen ehdokas Harrogaten vaalipiiristä vuoden 1959 parlamenttivaaleissa. Hän oli ehdolla myös vuoden 1979 europarlamenttivaaleissa North Yorkshiren vaalipiiristä. Hänen työnsä Jugoslavian hyväksi toi hänelle Jugoslavian lipun ritarikunnan ansiomerkin. Hänen organisoimansa apu maanjäristyksestä kärsineelle Skopjelle vuonna 1963 johti Skopjen ja Bradfordin ystävyyskaupunkisopimukseen.
Singletonin arkisto, joka sisältää hänen kirjoituksiaan, puheitaan, Jugoslavian ja Suomen matkojensa jäämistöä, on Bradfordin yliopiston hallussa.
BioInvent International

BioInvent International AB on ruotsalainen pörssinoteerattu bioteknologiayhtiö, joka pitää päämajaansa Lundissa. Se kehittää ja tutkii uusia immuunivasteeseen vaikuttavia vasta-aineita syöpätautien hoitoon.
BioInvent International AB aloitti joulukuussa 2016 strategisen tutkimusyhteistyön Pfizerin kanssa. Sen muita yhteistyökumppaneita ovat olleet Southamptonin yliopisto, Cancer Research UK, Penn Medicine, Bayer Pharma, Daiichi Sankyō ja Mitsubishi Tanabe Pharma. BioInvent Internationalin toimitusjohtajaksi valittiin vuonna 2018 Martin Welschof. Yhtiö aloitti tammikuussa 2023 kumppanuuden Leukemia &amp; Lymphoma Societyn kanssa.
Weymarn

Weymarn on muun muassa seuraavien suomalaisten sukunimi:
Plurisentrinen kieli

Plurisentrisillä kielillä tarkoitetaan kieliä, joita käytetään ja normitetaan useassa eri maassa tai kieliyhteisössä, jolloin niille syntyy useita, toisistaan hieman poikkeavia kansallisia tai alueellisia standardi- eli yleiskieliä. Tarkemmin plurisentrisen kielen voi määritellä kieleksi, jota käytetään vähintään kahdessa valtiossa tai kahdella hallintoalueella, joissa sillä on virallinen asema kansalliskielenä, yhtenä kansalliskielistä tai alueellisena kielenä. Näillä kielen muodoilla on omat norminsa, jotka yleensä nähdään osana kansallista ja henkilökohtaista identiteettiä, ja käyttämällä näitä alueellisia normeja valtiot tai hallintoalueet ottavat itselleen normituskeskuksen aseman.
Monet ns. suuret maailmankielet ovat plurisentrisiä; esimerkiksi englantia käytetään virallisena tai vakiintuneena yleiskielenä yli seitsemässäkymmenessä valtiossa. Itävallan Grazissa, Itävallansaksan seuran ("Gesellschaft für Österreichisches Deutsch)" yhteydessä toimiva kansainvälinen plurisentristen kielten työryhmä on määrittänyt plurisentrisiksi ainakin seuraavat kielet: albania, arabia, aramea, armenia, baski, bengali, bhodžpuri, englanti, espanja, guaraní, hausa, heprea, hindi, hokkien (min-kiinalainen kieli), hollanti, iiri, italia, karjala, katalaani, ketšua, kiina, korea, kreikka, kroatia, kurdi, malaiji, oksitaani, pandžabi, paštu, persia, portugali, ranska, romania, ruotsi, saksa, serbia, swahili, tamazight, turkki, unkari, urdu, venäjä. Lisäksi etenkin Amerikassa ja Afrikassa saattaa olla lukuisia plurisentrisiä kieliä, joiden tilanteesta ei ole vielä riittävästi tutkimustietoa. Myös monet saamelaiskielet sopivat plurisentrisen kielen määritelmään.
Plurisentrisillä kielillä on yleensä ”emomuoto” tai hallitseva muoto, joka usein on historiallisesti alkuperäinen (esimerkiksi Britannian englanti verrattuna muihin englannin kielen muotoihin) ja jolla on usein ensisijainen asema myös kielen normittamisessa. Sen rinnalla ”ei-dominantit varieteetit” ovat yleensä vähemmän arvostettuja, niillä on vähemmän puhujia, vähemmän poliittista ja taloudellista valtaa ja vähemmän vaikutusta johtavassa normituskeskuksessa tapahtuvaan normittamiseen. On kuitenkin myös symmetrisempiä asetelmia: esimerkiksi Alankomaissa ja Belgiassa puhuttu hollanti ovat toisiinsa verraten varsin tasa-arvoisessa asemassa. Vähemmän dominantti kielimuoto ei myöskään välttämättä ole vähemmän arvostettu, esimerkiksi suomenruotsilla voi Ruotsin julkisessa kielenkäytössä olla hyvinkin arvostettu asema.
Kielten plurisentrisyys asettaa haasteita esimerkiksi kieliteknologian kehittämiselle, koulutusjärjestelmän kehittämiselle ja maahanmuutto- sekä kielipolitiikalle.
Bay FC

Bay Football Club on yhdysvaltalainen naisten jalkapalloseura, joka kilpailee kaudella 2024–2025 NWSL-sarjassa. Seura perustettiin vuonna 2023, ja sen kotistadion on San Joséssa Kaliforniassa sijaitseva PayPal Park, jonka kapasiteetti on 18 000 katsojaa.
Erik Riska (professori)

Erik Bernhard Riska (12. lokakuuta 1924 Vaasa – 14. maaliskuuta 2004 Helsinki) oli suomalainen lääkäri, yrittäjä ja professori.
Riskan vanhemmat olivat myyntipäällikkö Viktor Sanfrid Riska ja Valborg Ingegerd Hagert ja puoliso vuodesta 1953 Ritva Marjatta Lameri. Kristina Riska on heidän tyttärensä. Erik Riska tuli ylioppilaaksi Töölön yhteiskoulusta 1943 ja valmistui Helsingin yliopistosta lääketieteen lisensiaatiksi 1951. Lääketieteen ja kirurgian tohtoriksi hän väitteli siellä 1956 ja tuli kirurgian erikoislääkäriksi 1963 ja ortopedian ja traumatologian erikoislääkäriksi 1963. 
Riska oli Kivijärven, Kinnulan ja Kannonkosken kunnanlääkäri 1953–1958, Invalidisäätiön ortopedisen sairaalan apulaislääkäri 1958–1965 ja Koskelan sairaskodin kirurgian osaston lääkäri 1965–1968. Helsingin yliopistollisen keskussairaalan kirurgian klinikan apulaisylilääkäri hän oli 1969–1978 ja Helsingin yliopiston ortopedian ja traumatologian dosentti 1971–78, vt. apulaisprofessori 1976–1977, apulaisprofessori 1978–1988 ja vt. professori 1979–80. Hän sai professorin arvonimen 1985. Riskalla oli myös lukuisia asiantuntija- ja luottamustehtäviä ja hän oli Dextra-yhtiön perustajia ja johtava lääkäri vuodesta 1963.
Pauline Württemberg (1810–1856)

Pauline Friederike Marie (25. helmikuuta 1810 – 7. heinäkuuta 1856) oli saksalainen prinsessa. Hän meni naimisiin Nassaun herttua Vilhelmin kanssa 23. huhtikuta 1829. Ruotsin kuningatar Sofia ja Nassaun prinssi Nicolas olivat heidän lapsiaan.
Prinsessa Paulinen vanhemmat olivat Paul Friedrich Karl August Württemberg ja Charlotte Catherine Saxe -Altenburg -Hildburghausen. Hänen vanhempansa erosivat vuonna 1818.
Mimi Sverdrup Lunden

Mimi Sverdrup Lunden (13. kesäkuuta 1894 Sulen – 8. tammikuuta 1955 Oslo) oli norjalainen opettaja, kirjailija ja kansalaisaktivisti. Hän oli 1930-luvulla mukana fasismin vastaisessa toiminnassa ja ajoi Carl von Ossietzkylle Nobelin rauhanpalkintoa. Myöhemmin hän vastusti ydinaseita ja Norjan Nato-jäsenyyttä. Lunden irtisanottiin sukupuolensa vuoksi 1928, minkä jälkeen hän kampanjoi naisten työehtojen parantamisen puolesta. Hän oli jonkin aikaa myös Norjan naisasialiiton varapuheenjohtaja. Lunden kirjoitti useita kirjoja, jotka käsittelivät naisten aseman kehittymistä Norjassa.
Amalie Iuel

Amalie Hammild Iuel (s. 17. huhtikuuta 1994 Aalborg, Tanska) on tanskalaissyntyinen norjalainen 400 metrin aitajuoksija. Hän kilpailee myös pikajuoksussa.
Iuel osallistui ensimmäisen kerran kansainvälisiin aikuisten arvokilpailuihin Pekingin MM-kilpailuissa vuonna 2015, jolloin hän ei edennyt finaaliin. Amsterdamin EM-kilpailuissa vuonna 2016 hän tuli 400 metrin aitojen finaalissa kuudenneksi. Münchenin EM-kilpailuissa 2022 hän oli samassa lajissa viides, mikä on hänen paras tuloksensa aikuisten arvokilpailuissa. Münchenin välieräjuoksussa hän teki edelleen voimassa olevan ennätyksensä 54,68. Olympialaisissa hän on edennyt 400 metrin aitajuoksun välieriin 2021 ja 2024, MM-kilpailuissa puolestaan 2019 ja 2022. Hän sai universiadeissa pronssia 2019. Hän voitti 400 metrin juoksun Zürichin timanttiliigan kilpailussa syyskuussa 2021 Norjan ennätysajalla 51,64. Norjassa hän on voittanut 11 henkilökohtaista mestaruutta ja lisäksi kahdeksan viestimestaruutta. Iuelin hallussa ovat myös olleet sekä 400 metrin juoksun että 400 metrin aitajuoksun Norjan ennätykset.
Yksityiselämä.
Amalie Iuel syntyi Tanskassa, mutta varttui Norjan Bærumissa. Hän sai norjan kansalaisuuden vuonna 2015, aiemmin hän oli edustanut Tanskaa. Iuel opiskeli Kaliforniassa vuosina 2013–2017. Hän on avoliitossa alppihiihtäjä Aksel Lund Svindalin kanssa, ja he saivat lapsen vuonna 2023.
Huoneistotietojärjestelmä

Huoneistotietojärjestelmä on Maanmittauslaitoksen ylläpitämä järjestelmä, johon kirjataan suomalaisten osakehuoneistojen omistustietoja sekä taloyhtiöiden kunnossapito- ja taloustietoja. Järjestelmä on otettu käyttöön vuonna 2019. 
Huoneistotietojärjestelmä koskee asunto-osakeyhtiöitä ja keskinäisiä kiinteistöosakeyhtiöitä. Asunto-osuuskuntien on suunniteltu siirtyvän järjestelmään myöhemmin.
Osakehuoneistorekisteri.
Osakehuoneistorekisteri on huoneistotietojärjestelmään kuuluva rekisteri, johon Maanmittauslaitos kirjaa tiedot osakehuoneistojen omistuksista, panttauksista ja rajoituksista. Osakehuoneistorekisteriin tehty sähköinen merkintä korvaa aiemman osakekirjan.
Vuonna 2019 ja myöhemmin perustetut uudet taloyhtiöt ovat kuuluneet osakehuoneistorekisteriin jo perustamisestaan lähtien. Vanhojen yhtiöiden osakekirjat korvataan osakehuoneistorekisterin merkinnöillä kymmenen vuoden siirtymäajan kuluessa. Vuonna 2025 osakekirjoista oli siirretty sähköisiksi 23 %. 
Osakkeenomistuksen siirtäminen sähköiseen muotoon tapahtuu toimittamalla osakekirja ja hakemus Maanmittauslaitokselle. Hakemuksen voi tehdä koska tahansa. Se on tehtävä viimeistään siinä vaiheessa, kun osakkeenomistaja vaihtuu. Rekisteröinnissä vanha osakekirja mitätöidään, mutta sen saa halutessaan takaisin. Rekisteröinti on maksullinen.
Taloyhtiöiden hallinnolliset tiedot.
Huoneistotietojärjestelmä laajenee vuosina 2025–2026 siten, että järjestelmään ilmoitetaan myös taloyhtiöitä koskevia tietoja.
Kunnossapitotöistä järjestelmään ilmoitetaan kunnossapitotarveselvitys, taloyhtiön tekemät kunnossapitotyöt ja osakkaiden muutostyöt.
Taloustiedoista ilmoitetaan tiedot yhtiölainoista, lainaosuuksista ja vastikkeista.
Tietoja ilmoittavat taloyhtiöiden lisäksi isännöitsijät, pankit ja luotonantajat.
Julkisuus.
Huoneistotietojärjestelmän tiedot ovat pääosin julkisia. Julkisuus koskee muun muassa taloyhtiön osakeluettelon tietoja.
Naisten ja tyttöjen ansioristi

Naisten ja tyttöjen ansioristi () oli saksalainen kunniamerkki, joka perustettiin 22. maaliskuuta 1871 keisari Vilhelm I:n käskystä.
Ansioristillä palkittiin sellaisia naisia, jotka olivat ansioituneet Ranskan–Preussin sodan aikana, osoittaneet poikkeuksellista omistautumista tai toimineet sotilaiden ja näiden perheiden tukena. Yhteensä ansioristin sai 2979 naista, joista 80 ei ollut saksalaisia. Kunniamerkin saajat valitsi keisarinna, mutta itse ansioristiä jakoi keisari. Kunniamerkin saattoi saada kuka tahansa nainen yhteiskuntaluokkaa katsomatta, ja sitä jaettiin yhdessä luokassa:
Kuurosokeiden Toimintakeskus

Kuurosokeiden Toimintakeskus on Suomen Kuurosokeat ry:n ylläpitämä laitos Tampereen Hervannassa.
Ensimmäiset rakennukset valmistuivat tontille vuonna 1983. Taloa kutsuttiin Kuurosokeiden Palvelutaloksi. Rivitalokoteja valmistui kolme, joihin heti muutti asukkaita. Yhteisiksi tiloiksi valmistui keittiö ja sali, jossa voitiin kokoontua. Lisää asuntoja rakennettiin ja myös yhteisiä tiloja. 1997 valmistui laajennusosa päärakennukseen, jossa oli iso kokoushuone, työtiloja sekä uusi keittiö. Myös kuntoutustoiminta ja ICT-palvelut aloitettiin 90-luvulla. Taloa alettiin kutsumaan Kuurosokeiden Toimintakeskukseksi sillä alueella järjestettiin monenlaista toimintaa. 
2014 valmistui Lintuauran remontti, jossa koulutustilaa parannettiin. Opintopiirien järjestämiselle saatiin hyvät tilat, joissa voidaan harrastaa ja opetella erilaisia käsitöitä.
2017 valmistui VTS Ristontalo.
Louise (Preussi)

Louise (3. joulukuuta 1838 – 23. huhtikuuta 1923) oli preussilainen prinsessa ja Badenin suurherttua Fredrik I:n puoliso.
Varhainen elämä.
Isän suhde poikaansa ei ollut järin lämmin, mutta Louise oli erityisen rakas. Vilhelm myös ilmaisi tämän pistäytymällä Louisen luokkaan kesken koulupäivän leikkien tämän kanssa lattialla. Louisen opettajat eivät pitäneet tästä, ja Augusta-äidin läsnä ollessa Vilhelm kuitenkin käyttäytyi hillitymmin. Louise kasvoi Berliinissä, mutta perhe vietti paljon aikaa myös Baden-Badenin kylpyläkaupungissa.
Avioliitto ja perhe-elämä.
Louise ja Fredrik menivät naimisiin vuonna 1856. Pari oli aikaisemmin tutustunut Baden-Badenissa. Avioliittoa on kuvailtu onnelliseksi ja pari sai yhteensä kolme lasta:
Suurherttuatar.
Louisen muuttaessa Badenin hoviin naisilla ei juurikaan ollut sijaa yhteiskunnallisessa elämässä ja heitä suljettiin aktiivisesti sen ulkopuolelle esim. estämällä naisilta korkeakouluun pääsy. Louise perusti Badenin naisyhdistyksen, jota hän tuki koko elämänsä ajan. Yhdistys oli kuitenkin siinä mielessä konservatiivinen, ettei se kampanjoinut tasa-arvon puolesta; sen sijaan tarkoitus oli avata ura- ja koulutusmahdollisuuksia naisille mm. koulutuksen ja terveydenhuollon saralla. Lisäksi yhdistys teki hyväntekeväisyyttä.
Sekä Louise että Fredrik eivät juurikaan viihtyneet Karlsruhen hovissa, vaan viettivät paljon aikaa Mainaun saarella.
Louise oli kirjeenvaihdossa Florence Nightingalen kanssa. Nightingale ei tosin ollut tietoinen, että kirjeet tulivat Badenin suurhertualta, vaan luuli lähettäjän olleen hallinnonllisen henkilökunnan edustaja Krimin sodan rintamalta. Louise oli myös Clara Bartonin ystävä, ja sai isänsä myöntämään Bartonille rautaristin. Barton ja Louise myös tapasivat toisensa Ranskan–Preussin sodan aikana.
Monarkian kaatumisen jälkeen.
Weimarin tasavalta antoi entiselle suurherttuattarelle luvan viettää lopun elämäänsä Baden-Badenissa, jossa hän myös kuoli 23. huhtikuuta 1923. 
Kunnianosoituksia.
Lähde:
Erkki J. Kinnunen

Erkki Johannes Kinnunen (21. maaliskuuta 1896 Kiihtelysvaara – 26. toukokuuta 1962 Helsinki) oli suomalainen agronomi.
Kinnusen vanhemmat olivat maanviljelijä Pekka Kinnunen ja Anna Kontkanen. Hän pääsi ylioppilaaksi 1914 ja valmistui agronomiksi 1920. Kinnunen teki opintomatkoja useisiin Euroopan maihin.
Kinnunen oli Ilomantsin maamieskoulun johtajana 1923–1928, Karjalan maatalouskerho-piiriliiton sihteerinä ja konsulenttina 1928–1933, maatalousministeriön palstaviljelytoiminnan johtajana 1933–1935, Maatalousseurojen keskusliiton palstaviljelyn konsulenttina 1935–1948, Maalehden toimitussihteerinä 1941–1948, Maamiehen toimitussihteerinä 1949–1951 ja Maatalousseurojen keskusliiton tiedoitusagronomina vuodesta 1952 alkaen.
Kinnunen oli kansanravitsemuskomitean sihteerinä 1936–1940, Maatalousviikon toimikunnan sihteerinä vuodesta 1936, Uudenmaan talkoopäällikkönä 1944–1946, Suomen Puheopiston johtokunnan puheenjohtajana vuodesta 1951 ja Matkayhtymä Oy:n johtokunnan jäsenenä vuodesta 1952.
Erkki Kinnunen oli naimisissa vuodesta 1922 merkonomi Ester Sinisalon (Salenius) kanssa.
Lars Nyström (opetusneuvos)

Lars Einar Nyström (3. marraskuuta 1932 Helsinki – 22. marraskuuta 2020 Porvoo) oli suomalainen opetusneuvos, filosofian tohtori, koulumies ja kehitysvammatyön kehittäjä. Hän toimi Borgå Lyceumin rehtorina 1969–1974. Kouluhallituksessa hän vaikutti eri tehtävissä 1974–1980. Hänet nimitettiin optusneuvokseksi Opetusministeriöön vuonna 1980. Lisätoimena virkansa ohella hän toimi intendettinä J. L. Runebergin kodissa ja Walter Runebergin veistokokoelmassa 24 vuoden ajan.
Hänellä oli lukuisia luottamustehtäviä. Hän muun muassa toimi FDUV:n ja Suomen Kehitysvammaisten Liikunta ja Urheilu ry:n (SKLU) puheenjohtajina. Hän oli keskeisiä henkilöitä Suomessa, kun kehitysvammaisten henkilöiden uudistustyö aloitettiin Suomessa 1970 luvulla. Hän oli Odd fellow -järjestön toiminnassa mukana vuodesta 1964.
Lars Nyström oli aktiivinen kirjailija. Hän julkaisi lukuisia kirjoja.
Anni Kotimaa

Anni Kotimaa (s. 14. heinäkuuta 2004) on suomalainen pesäpalloilija. Kotimaa edustaa Superpesiksessä pelaavia Seinäjoen Maila-Jusseja. Hän on edustanut Superpesiksessä lainasopimuksella myös Helsingin Roihuttaria. Hänen kasvattajaseuransa on Kannuksen Ura. Kotimaa saavutti SM-pronssin kaudella 2024. 
Kotimaa pelaa sisäpelissä vaihtajana tai kotiuttajana ja ulkokentällä kopparina. Kotimaa on pelannut neljä Superpesiksen runkosarjan ottelua. Näissä otteluissa hän on kerännyt kolme kärkilyöntipistettä. Kotimaa on pelannut kahdeksan Superpesiksen ylempien pudotuspelien ottelua. Näissä otteluissa hän on kerännyt kaksi kärkilyöntipistettä. Uran tilastot päivitetty kauden 2024 jälkeen.
Oliver Moore

Oliver Moore (s. 22. tammikuuta 2005 Mounds View, Minnesota, Yhdysvallat) on yhdysvaltalainen jääkiekkoilija, pelipaikaltaan keskushyökkääjä. Moore edustaa NHL-joukkue Chicago Blackhawksia. 
Ennen NHL-uraansa Moore pelasi Yhdysvaltain maajoukkueen kehitysohjelmassa ja Minnesotan yliopiston joukkueessa. Chicago Blackhawks varasi hänet ensimmäisellä kierroksella 19. varausvuorolla . Moore on pelannut yhdeksän NHL:n runkosarjan ottelua tehden niissä neljä syöttöpistettä. Hän kuului Yhdysvaltain joukkueeseen alle 20-vuotiaiden MM-kilpailuissa vuosina 2024 ja 2025. Uran tilastot päivitetty 23. huhtikuuta 2025.
Sam Rinzel

Sam Rinzel (s. 25. kesäkuuta 2004 Chanhassen, Minnesota, Yhdysvallat) on yhdysvaltalainen jääkiekkoilija, pelipaikaltaan puolustaja. Rinzel edustaa NHL-joukkue Chicago Blackhawksia.
Ennen NHL-uraansa Rinzel pelasi USHL-joukkue Waterloo Black Hawksissa ja Minnesotan yliopiston joukkueessa. Chicago Blackhawks varasi hänet ensimmäisellä kierroksella 25. varausvuorolla . Rinzel on pelannut yhdeksän NHL:n runkosarjan ottelua tehden niissä viisi syöttöpistettä. Hän kuului Yhdysvaltain joukkueeseen alle 20-vuotiaiden MM-kilpailuissa vuonna 2024. Uran tilastot päivitetty 23. huhtikuuta 2025.
Hyppyluikertaja

Hyppyluikertaja ("Lepidoblennius marmoratus") on luikertajiin kuuluva kalalaji. Lajia tavataan Australian rannikolta.
Koko ja ulkonäkö.
Hyppyluikertaja voi kasvaa suurimmillaan 11–13 cm pitkäksi. Ruumiinmuodoltaan laji on kohtalaisen litteä ja otsan ja kuonon profiili on jyrkkä. Kalalla on kolme selkäevää, peräevät on pitkä ja rintaevät ovat kookkaat. Hyppyluikertaja on pohjaväriltään vihertävän ruskea tai harmaa ja ruumiis on laikkujen ja pisteiden kirjoma. Päässä on tummia pystyraitoja ja evät ovat pilkulliset.
Levinneisyys ja elintavat.
Hyppyluikertajaa tavataan eteläisestä Länsi-Australiasta Etelä-Australiaan. Lajin elinympäristöä ovat levää kasvavat kivikkoiset vuorovesialueet. Toisinaan hyppyluikertajia tavataan myös kivikkoisilla rannoilla pois vedestä. Kala syö enimmäkseen leviä.
Axolaina

Axolaina on suomalainen finanssiteknologiayritys, joka tarjoaa lainojen vertailu- ja välityspalveluita kuluttajille. Yritys on osa pohjoismaista Axo Group -konsernia. Vuonna 2024 Axo Group käsitteli yli 900 000 lainahakemusta, ja siitä on näin ollen tullut merkittävä rahoitusvertailu- ja välityspalvelu Pohjoismaissa. Yhtiön toimintaan kuuluu myös uScore-tuotemerkki, joka auttaa käyttäjiä seuraamaan ja parantamaan luottopisteitään.
Historia.
Axo Finans perustettiin vuonna 2008 Norjassa. Yrityksen perustajina olivat Stig Arff ja Morten Armand Johansen, joilla molemmilla oli kokemusta pankkialalta.
Yritys laajensi toimintaansa vuonna 2013 perustamalla Ruotsin-toimiston Tukholmaan samalla tuotemerkillä. Syksyllä 2019 Axo Finans tuli Suomen markkinoille Axolaina-tuotemerkillä ja avasi toimiston Helsinkiin. Samaan aikaan amerikkalainen pääomasijoitusyhtiö Corsair osti yhtiön.
Tammikuussa 2025 Axo Group ja Zmarta Group ilmoittivat sulautuvansa ja yhdistävänsä digitaaliset henkilökohtaisen rahoituksen alustansa Pohjoismaissa. Kumppanuus parantaa Axon tarjoamia palveluita integroimalla Zmartan lainojen, vakuutusten ja energian hintojen vertailupalvelut.
Toiminnot.
Axolaina toimii osana Axo Groupia, joka on finanssiteknologiayritys Pohjoismaissa. Toiminta keskittyy lainavertailupalveluihin kaikissa toiminta-alueen maissa. Lainavertailu kilpailuttaa useita pankkeja ja rahoituslaitoksia auttaakseen yksityishenkilöitä löytämään sopivampia lainatarjouksia ja rahoitustuotteita.
Vuonna 2024 Axo Group toimi neljän eri tuotemerkin alla:
uScore.
uScore on Pohjoismaissa toimiva talousalusta, joka tarjoaa käyttäjilleen tietoa henkilökohtaisista luottopisteistä, asunnon arvosta ja rahoitustuotteista. Palvelulla oli vuoden 2025 alussa arviolta yli 900 000 jäsentä. uScore toimii Axo Groupin tuotemerkkinä Suomessa, Ruotsissa ja Norjassa
Inkeri Kare

Toini Inkeri Rantalainen, ent. "Lindgren", taiteilijanimi Inkeri Kare (21. helmikuuta 1901 Helsinki – 7. joulukuuta 1984 Tukholma, Ruotsi) oli suomalainen tanssinopettaja.
Inkeri Rantalaisen vanhemmat olivat lehtori, hovineuvos Aleksanteri Rantalainen ja Thilma Armida Kristiina Porthan.
Inkeri Kare toi Suomeen rumban Berliinin tanssikongressista vuonna 1931. Hän toi myöhemmin Suomeen tango-foksi-tanssin vuonna 1938.
Inkeri Kare oli rouva Orman roolissa Valentin Vaalan ohjaamassa elokuvassa Sininen varjo (1933).
Julkaisuja.
Nimellä "Inkeri Kare":
Jalkaraudat

Jalkaraudat ovat käsirautojen tapaiset toisiinsa ketjulla yhdistetyt lukittavat ja kiristettävät metallirenkaat, joilla pidätetty, vangittu tai muun syyn vuoksi jalkarautojen käytön kohteena oleva henkilö kahlitaan nilkoistaan. Jalkaraudoilla rajoitetaan mahdollisuutta jalkojen käyttöön joko pakenemisessa tai kehon omina aseina esimerkiksi potkiessa. Jalkarautojen ketjun pituus vaihtelee sen mukaan, paljonko käytön kohteena olevalle henkilölle halutaan liikkumisenvapautta. Jalkarautoja voidaan käyttää myös muiden kahleiden, kuten käsirautojen kanssa rajoittaakseen liikkumisenvapautta yhä enemmän. 
Kiistanalainen käyttö.
Käsiraudoihin verrattuna jalkarautojen käyttö saattaa olla vähemmän rajoittavaa, jonka vuoksi useissa valtioissa vankilaviranomaiset pitävät niiden pitkäaikaista käyttöä hyväksyttävänä Jalkarautoja voidaan käyttää myös kidutusvälineenä. Euroopan unionin valtiot ovat kieltäneet jalkarautojen viennin unionin ulkopuolisiin valtioihin rajoittaakseen jalkarautojen väärinkäyttöä.
Eroottinen käyttö.
Jalkarautoja käytetään myös eroottisessa käytössä. Seksileikkeihin tarkoitetut jalkaraudat ovat yleensä varustettu avausvivulla, joilla kahleet ovat mahdollista avata myös ilman avainta. Ne ovat myös usein pehmustettuja mukavuuden lisäämiseksi.
Ryan Leonard

Ryan Leonard (s. 21. tammikuuta 2005 Northampton, Massachusetts, Yhdysvallat) on yhdysvaltalainen jääkiekkoilija, pelipaikaltaan oikea laitahyökkääjä. Leonard edustaa NHL-joukkue Washington Capitalsia.
Ennen NHL-uraansa Leonard pelasi Yhdysvaltain maajoukkueen kehitysohjelmassa ja Boston College -yliopistossa. Washington Capitals varasi hänet kahdeksannella varausvuorolla . Leonard on pelannut yhdeksän NHL:n runkosarjan ottelua tehden niissä yhden maalin ja yhden NHL:n pudotuspeliottelun ilman tehopisteitä. Hän kuului Yhdysvaltain joukkueeseen alle 20-vuotiaiden MM-kilpailuissa vuosina 2024 ja 2025. Uran tilastot päivitetty 23. huhtikuuta 2025.
Megamind määrää!

Megamind määrää () on yhdysvaltalainen animaatiosarja, jonka on tuottanut DreamWorks Animation Television. Se on jatkoa elokuvalle "Megamind vs. Tuomiosyndikaatti".
Ääninäyttelijät.
Suomenkieliset.
Muissa rooleissa: Elsi Vertanen, Hannes Suominen, Juhani Rajalin, Katja Sirkiä, Petri Hanttu, Tommi Bäckman, Tuukka Leppänen ja Ville-Petteri Kojo
Suomenkielisen dialogin on kääntänyt Karri Savonen, äänittänyt Juho Kavasto ja miksannut Anders Wiedemann ja sen tuotantopäällikkönä toimi Elina Kanerva.
Judit Pujols

Judit Pujols Parera (s. 25. helmikuuta 2005 Berga) on espanjalainen jalkapalloilija, pelipaikaltaan puolustaja. Hän on pituudeltaan 158-senttimetrinen ja edustaa Barcelonaa.
Pujols on voittanut Barcelonan kanssa kahdesti Naisten Mestarien liigan kausina 2022–2023 ja 2023–2024.
Jimmy Snuggerud

Jimmy Snuggerud (s. 1. kesäkuuta 2004 Minneapolis, Minnesota, Yhdysvallat) on yhdysvaltalainen jääkiekkoilija, pelipaikaltaan oikea laitahyökkääjä. Snuggerud edustaa NHL-joukkue St. Louis Bluesia.
Ennen NHL-uraansa hän pelasi Yhdysvaltain maajoukkueen kehitysohjelmassa ja Minnesotan yliopiston joukkueessa. St. Louis Blues varasi hänet ensimmäisellä kierroksella 23. varausvuorolla . Snuggerud on pelannut yhden NHL:n runkosarjan ottelun ilman tehopisteitä. Hän kuului Yhdysvaltain joukkueeseen alle 20-vuotiaiden MM-kilpailuissa vuosina 2023 ja 2024. Uran tilastot päivitetty 2. huhtikuuta 2025.
Emilia Szymczak

Emilia Urszula Szymczak (s. 17. kesäkuuta 2006) on puolalainen jalkapalloilija, pelipaikaltaan keskikenttäpelaaja. Hän edustaa Barcelonan naisten reservijoukkuetta ja Puolan naisten maajoukkuetta.
Île-aux-Pigeons

Île-aux-Pigeons () on pieni asumaton saari Ranskalle kuuluvassa saariryhmässä Saint-Pierre ja Miquleonissa. Saari sijaitsee noin 2 km Saint-Pierrestä ja noin 500 m lähemmästä Île-aux-Marinsista. 
Saarella on kylmä ja sumuinen ilmasto. Kivinen maaperä ja vähän kasvillisuutta. Saarella on ennen ollut asutusta, mutta nykyään saaressa vierailevat yleensä vain lintujen tarkkailijat.
Claës Norstedt

Claës Oskar Norstedt (4. huhtikuuta 1870 Kiikala – 1952) oli suomalainen insinööri, lasitehtaan johtaja ja keräilijä. Hän toimi Iittalan lasitehtaan johtajana 1896–1917 ja perusti Kauklahden lasitehtaan Espooseen 1923.
Johannislundin lasitehtaalla Kiikalassa syntyneen Claës Norstedtin vanhemmat olivat Nuutajärven lasitehtaan johtaja Anders Norstedt ja Johanna Norstedt. Hän suoritti ylioppilas- ja insinööritutkinnot ja perehtyi sitten lasiteollisuuteen muun muassa ulkomaisilla opintomatkoilla. Norstedt toimi muun muassa Tanskassa Kastrapin lasitehtaan teknillisenä johtajana. Claës Norstedt aloitti Iittalan lasitehtaalla kirjanpitäjänä vuonna 1895, hänen isänsä oli tällöin tehdasyhtiön suurin osakkeenomistaja. Hänestä tuli sitten tehtaanjohtaja ja isänsä kuoltua 1896 yhtiön varatoimitusjohtaja. Hän oli Suomen ensimmäinen ammattimainen lasitehtaan johtaja. Vuonna 1898 tehtaalle rakennettiin toinen lasiuuni ja sen jälkeen yhtä uunia käytettiin apteekkilasin valmistamiseen ja toista uunia talouslasin ja kristallin valmistukseen. Norstedtin aloitteesta ruotsalaisesta Alfred Gustafssonista tuli 1904 Iittalan lasitehtaan ensimmäinen oma lasisuunnittelija. Gustafsson suunnitteli 1903 Suurmies-lasisarjan vastalauseena silloisille venäläistämistoimille.
Ensimmäisen maailmansodan aikana Iittalan lasitehdas joutui vaikeuksiin raaka-aineiden hankintaongelmien, palkkojen nousun ja inflaation takia. Vuonna 1917 tehtaan osti A. Ahlström Oy:n omistama Karhulan lasitehdas. Claës Norstedt erosi Iittalan hallituksesta maaliskuusta 1917. Hän perusti sittemmin Aktiebolaget Norstedt Osakeyhtiön nimellä Kauklahden lasitehtaan Espoon Kauklahteen entisen tiilitehtaan paikalle 1923. Tehdas valmisti käyttö- ja apteekkilasia. Vuonna 1927 tämän tehtaan osti Riihimäen lasitehdas. Kauklahden lasitehdas toimi vuoteen 1952 saakka.
Claës Norstedt keräsi suuren lasikokoelman, josta osa sijoitettiin Kansallismuseoon.
Hannah Stambaugh

Hannah Stambaugh (s. 24. joulukuuta 1998) on japanilainen jalkapallomaalivahti, joka on pituudeltaan 175-senttimetrinen. Hän edustaa NWSL-sarjassa pelaavaa Angel Cityä. Stambaugh oli mukana voittamassa vuonna 2018 alle 20-vuotiaiden naisten MM-kilpailuja. Hän on oikeajalkainen.
Saladinin kotka

Saladinin kotka on Saladiniin liitetty esimerkiksi Egyptin vaakunassa esiintyvä heraldinen kotka.
Saladinin kotka on peräisin Egyptin Kairon Saladinin linnoituksen muurin kotkakuviosta. Kotka on myöhemmin yhdistetty tätä kautta Salah al-Diniin eli länsimaalaisittain Saladiniin. Linnoituksen muurin kotka oli todennäköisesti pikkukorppikotka, joka oli tunnettu kuva-aihe Egyptissä jo ennen Salah al-Dinin aijubidien valtakautta. Historiallisissa lähteissä ei ole viitteitä siitä, että Salah al-Din olisi koskaan käyttänyt kotkaa erityisenä symbolinaan, mutta yhteys muodostui ihmisten mielessä.
Saladinin kotka otettiin käyttöön Egyptin vaakunassa ja lipussa vapaiden upseerien vallankumouksen yhteydessä 1950-luvulla. Myöhemmin Saladinin kotka päätyi myös muiden valtioiden vaakunoihin, kuten Irakin vaakunaan.
Savy King

Savannah Mckenzie King (s. 7. helmikuuta 2005 Santa Monica, Los Angelesin piirikunta, Kalifornia) on yhdysvaltalainen jalkapalloilija, joka pelaa puolustajan pelipaikalla. Hän on pituudeltaan 168-senttimetrinen ja edustaa NWSL-sarjassa pelaavaa Angel Cityä. Hän on pelannut joukkueessa lokakuuhun 2025 mennessä kahdeksan sarjaottelua.
King edusti ennen NWSL-uraansa Pohjois-Carolinan yliopisto Chapel Hillin korkeakoulujoukkuetta, jossa hän pelasi 18 ottelua. Hän oli vuonna 2022 mukana voittamassa ja.
Megan Reid

Megan Elizbeth Reid (s. 8. heinäkuuta 1996 Orinda) on Yhdysvalloissa syntynyt kanadalainen jalkapalloilija, joka pelaa puolustajan pelipaikalla. Hän edustaa NWSL-sarjassa pelaavaa Angel Cityä ja Kanadan naisten maajoukkuetta.
Reid oli mukana voittamassa Pinatar Cupia vuonna 2025. Hän on edustanut Kanadaa huhtikuulle 2025 mennessä kolmessa ottelussa, joissa hän on tehnyt yhden maalin. Seurajoukkueessaan Reid on pelannut elokuuhun 2025 mennessä 73 pääsarjaottelua, joista 61 avauskokoonpanossa.
Julie Dufour

Julie Dufour (s. 29. toukokuuta 2001 Valenciennes) on ranskalainen jalkapalloilija, pelipaikaltaan hyökkääjä. Hän edustaa NWSL-sarjassa pelaavaa Angel Cityä ja Ranskan naisten maajoukkuetta.
Dufour edusti kotimaassaan Lilleä, Bordeaux’ta ja Parisia. Hän oli vuonna 2019 voittamassa alle 19-vuotiaiden naisten EM-kilpailuja.
Riitta Ritvala

Riitta Ritvala (5. syyskuuta 1928 Helsinki – 10. helmikuuta 2003 Helsinki) oli suomalainen maatalous- ja metsätieteiden kandidaatti, joka teki elämänuransa kuluttaja-asioiden parissa. Hän toimi elinkeinohallituksessa ensin kuluttajatoimiston toimistopäällikkönä 1973–1978, sitten kuluttaja-asiain osaston apulaisosastopäällikkönä. Hän johti vuonna 1990 perustettua Kuluttajavirastoa, kunnes jäi eläkkeelle vuonna 1993. Hän oli myös "Kuluttajatietoa"-lehden (nyk. "Kuluttaja") ensimmäinen ja pitkäaikainen päätoimittaja 1967–1991.
Ritvala kirjoitti ylioppilaaksi Käpylän yhteiskoulusta vuonna 1947 ja suoritti kandidaatin tutkinnon Helsingin yliopiston maatalous-metsätieteellisessä tiedekunnassa 1952. Työuransa hän aloitti Kotitalouskeskus ry:ssä ja toimi sitten 1950-luvun puolivälistä kymmenisen vuotta eri yritysten tutkimus-, tiedotus- ja koulutustehtävissä. Vuonna 1966 hän aloitti vasta perustetun Kuluttajaneuvoston sihteerinä.
Ritvala oli jäsenenä Kuluttajien vakuutustoimiston hallituksessa, Työtehoseuran kotitalous- ja kuluttajatoimikunnassa, Marttaliiton kotitaloustoimikunnassa ja Kotitalous- ja kuluttaja-asiain tutkimuskeskuksen hallituksessa.
Casey Phair

Casey Yu-jin Phair (s. 29. kesäkuuta 2007) on eteläkorealainen jalkapalloilija, pelipaikaltaan hyökkääjä. Hän on pituudeltaan 178-senttimetrinen ja edustaa NWSL-sarjassa pelaavaa Angel Cityä sekä Etelä-Korean naisten maajoukkuetta.
Sarah Gorden

Sarah L. Gorden (s. 13. syyskuuta 1992 Elk Grove Village) on yhdysvaltalainen jalkapalloilija, pelipaikaltaan puolustaja. Hän on pituudeltaan 168-senttimetrinen ja edustaa NWSL-sarjassa pelaavaa Angel Cityä. Gorden edusti vuodet 2016–2021 Chicago Red Starsia.
Marita Wilska

Marja Marita Wilska (o.s. Seppälä, s. 29. tammikuuta 1946 Mikkeli) on suomalainen oikeustieteen kandidaatti, joka teki pitkän virkamiesuran kuluttaja-asioiden parissa. Hän toimi Kuluttajaviraston johtajana, sitten kuluttaja-asiamiehenä vuodesta 2003 ja sen jälkeen myös Kuluttajaviraston ylijohtajana vuoteen 2011 asti, jolloin jäi eläkkeelle.
Wilska toimi myös "Kuluttaja"-lehden päätoimittajana 1994–2011.
Wilska aloitti työuransa sosiaali- ja terveysministeriön alaisen kuluttajaneuvoston valitusasiansihteerinä vuonna 1972. Hän siirtyi virkansa mukana vuonna 1973 perustettuun elinkeinohallitukseen, jonka kuluttajatoimisto muodostettiin kuluttajaneuvoston henkilöstöstä. Siellä Wilska toimi ylitarkastajan nimikkeellä kuluttajaoikeuteen liittyvien kysymysten asiantuntijana ja matkatoimistojen elinkeinolupa-asioiden esittelijänä. Vuonna 1979 hänestä tuli kuluttajatoimiston toimistopäällikkö.
Vuonna 1990 elinkeinohallitus lakkautettiin ja perustettiin kuluttajavirasto, jossa Wilska aloitti apulaisjohtajana vastuualueenaan kuluttajan taloudellinen turvallisuus, kunnes vuonna 1992 hänet nimitettiin johtajaksi ja 1995 määräaikaiseksi ylijohtajaksi. Ylijohtajuus päättyi kuluttajaviraston ja kuluttaja-asiamiehen toimiston yhdistämiseen vuonna 1999. Uudessa Kuluttajavirastossa Wilska toimi johtajana sekä ylijohtajan ja kuluttaja-asiamiehen sijaisena.
Maiara Niehues

Maiara Carolina Niehues (s. 11. elokuuta 2004) on brasilialainen jalkapalloilija, joka pelaa keskikenttäpelaajan pelipaikalla. Hän on pituudeltaan 176-senttimetrinen ja edustaa NWSL-sarjassa pelaavaa Angel Cityä. Hän edusti Brasilian alle 20-vuotiaiden maajoukkuetta vuoden 2024 alle 20-vuotiaiden naisten MM-kilpailuissa.
Niehues on pelannut Angel Cityssä syyskuuhun 2025 mennessä yhdeksän liigaottelua, joissa hän on tehnyt yhden maalin.
M. A. Vignola

Mary Alice Vignola (s. 11. helmikuuta 1998 Cincinnati, Hamiltonin piirikunta, Ohio) on yhdysvaltalainen jalkapalloilija, joka pelaa puolustajan pelipaikalla. Hän on vasenjalkainen ja pituudeltaan 168-senttimetrinen. Vignola on edustanut seuratasolla vuodesta 2025 NWSL-sarjassa pelaavaa Portland Thornsia. Hän kuuluu myös Yhdysvaltain naisten maajoukkueeseen.
Ennen Portland Thornsia Vignola pelasi parissa islantilaisessa seurassa ja Yhdysvaltojen Angel Cityssä. Hän on pelannut maajoukkueessaan yhden ottelun vuonna 2023.
Kennedy Fuller

Kennedy Linh Fuller (s. 9. maaliskuuta 2007) on yhdysvaltalainen jalkapalloilija, joka pelaa keskikenttäpelaajan pelipaikalla. Hän on pituudeltaan 165-senttimetrinen ja edustaa NWSL-sarjassa pelaavaa Angel Cityä. Fuller edusti Yhdysvaltain alle 17-vuotiaiden naisten maajoukkuetta vuonna 2024. Hän pelasi joukkueessa 12 ottelua ja teki niissä 13 maalia. Yhdysvaltain alle 20-vuotiaiden maajoukkueessa hän on taas pelannut elokuuhun 2025 mennessä kaksi maaottelua ja tehnyt kaksi maalia.
Fuller on pelannut seurajoukkueessaan syyskuuhun 2025 mennessä 40 pääsarjaottelua, joissa hän on tehnyt neljä maalia. Fullerin perheellä on urheilutaustaa, sillä isä on valmentanut jalka- ja koripalloa sekä äiti pelasi varttuessaan jalkapalloa. Kennedyllä on nuorempi sisko ja nuorempi veli, joista molemmat ovat pelanneet jalkapalloa.
Sanna Solanterä

Sanna Solanterä on Kouvolasta kotoisin oleva raskaaseen musiikkiin erikoistunut laulaja sekä musiikkialan yrittäjä. Koulutukseltaan hän on muusikko ja laulunopettaja. Vuonna 2010 hän valmistui Kotkan konservatoriosta muusikoksi pääaineenaan pop/jazz-laulu sekä laulupedagogiksi Jyväskylän ammattikorkeakoulusta 2015 pääaineena tässäkin tutkinnossa on pop/jazz-laulu. Laulun ohessa Solanterä soittaa pianoa ja bassoa.
Solanterä osallistui The Voice of Finland -kilpailuun vuonna 2020 ja eteni kilpailun suoriin lähetyksiin saakka. Lisäksi hän on esittänyt cover-musiikkia ja toiminut taustalaulajana Cemetery Skyline -yhtyeen vuonna 2024 ilmestyneellä albumilla "Nordic Gothic". Muiden musiikkitöidensä ohella hän on mukana Ikinä-yhtyeen keväällä 2025 julkaisemalla, 18 naislaulajan yhteiskappaleella ”Jumalatar”. 
Yhtyeet.
Solanterän historiasta löytyvät jo lopettaneet kokoonpanot Fireproven (2019–2022) ja My Favourite Nemesis (2022–2024). Keväällä 2025 To/Die/For tiedotti Solanterän liittyneen yhtyeeseen uudeksi laulajaksi Jape Perätalon jätettyä tehtävän kokoonpanossa. Musiikkityylejä tarkastellessa hänen taustansa on monipuolinen, sillä Fireproven edusti tyyliltään progressiivista metallia ja metalcorea, My Favourite Nemesis oli puolestaan modernin metallin tai metalcore-tyylilajin edustaja ja To/Die/For-yhtyeen tyyliksi kuvaillaan goottimetallia.
Yksityiselämä.
Solanterän perhe on musikaalinen, äiti Terhi on oopperalaulaja, joka on esiintynyt muun muassa useissa Pohjois-Kymen musiikkiopiston oopperoissa, ja pikkuveli Okko laulaa Horizon Ignited -yhtyeessä.
Angelina Anderson

Angelina Dora Anderson (s. 22. maaliskuuta 2001) on yhdysvaltalainen jalkapallomaalivahti, joka on pituudeltaan 180-senttimetrinen. Hän edustaa NWSL-sarjassa pelaavaa Angel Cityä. Anderson edusti Yhdysvaltain alle 17- ja 20-vuotiaiden naisten maajoukkueita.
Stephanie Vaquer

Ana Stephanie Vaquer González (s. 29. maaliskuuta 1993) on chileläinen showpainija. González työskentelee WWE:ssä nimellä Stephanie Vaquer. Hän painii tällä hetkellä NXT brändissä. Hän on hallitseva NXT Women's Champion-mestari ja lisäksi hän on entinen NXT Women's North American Champion-mestari. Parhaiten hänet tunnetaan ajastaan meksikolaisessa painipromootio Consejo Mundial de Lucha Libressä (CMLL). Vaquer on hallitseva Women’s World Championship ensimmäistä kertaa.
Uran alku.
Vaquer alkoi harjoitella Chilessä ammattipainin uraa varten Paul Slanderingin johdolla ja debytoi painijana 16-vuotiaana helmikuussa 2009. Hänen ensimmäiset ottelunsa olivat loppuvuodesta 2010 pienissä tapahtumissa Chilessä, joissa hän paini kehänimellä Dark Angel.
19-vuotiaana Vaquer muutti Meksikoon ja sai jatkokoulutusta Ricky Marvinin, Último Guerreron, Gran Apachen ja Villano IV:n johdolla. Hän teki kehädebyyttinsä Meksikossa joulukuussa 2013. Kiertuellaan Méridassa Vaquer sai kolminkertaisen nenämurtuman, joka pakotti hänet lopettamaan painiuran kahdeksi vuodeksi. Tänä aikana hän työskenteli tarjoilijana ravintolassa.
Vuonna 2019 Vaquer alkoi painia Consejo Mundial de Lucha Libressä (CMLL). Menestystä Vaguer sai CMLL:ssä vuonna 2023, kun hän yhdessä Zeuxisin kanssa voittivat ensimmäisinä naisten Occidente Women's Tag Team Champions-joukkuemestaruuden. Lisäksi he onnistuivat voittamaan ensimmäisenä joukkueena CMLL World Women's Tag Team-mestaruuden. Vaquer voitti myös henkilökohtaisesti vapaana olleen CMLL World Women's Championship-mestaruuden syyskuussa 2023. Heinäkuussa 2024 Vaquer joutui luopumaan kaikista mestaruuksista, kun Vaquer jätti CMLL:n henkilökohtaisista syistä.
WWE.
10. heinäkuuta 2024 WWE:n Talent Development Creativen johtaja ja WWE NXT:N Shawn Michaels ilmoitti, että Vaquer oli allekirjoittanut virallisen sopimuksen yrityksen kanssa ja hänet määrättiin NXT-brändiin. Hän teki WWE:n kehässä debyyttinsä live-tapahtumassa Mexico Cityssä 13. heinäkuuta, jossa hän voitti Isla Dawnin. Helmikuussa 2025 Vaquer osallistui ensimmäistä kertaa Royal Rumble -otteluun sijalla 24, mutta Nia Jax pudotti hänet. NXT Vengeance Day -tapahtumassa 15. helmikuuta Vaquer voitti Fallon Henleyn ja voitti NXT Women’s North American Championship-mestaruuden. Tämä merkitsi hänen ensimmäistä WWE-mestaruusvoittoa sekä hänestä tuli ensimmäinen chileläinen ja eteläamerikkalainen nainen, joka on voittanut mestaruuden WWE:ssä. NXT:Roadblock-tapahtumassa 11. maaliskuuta Vaquer voitti Giulian sekä voitti NXT Women's Championship-mestaruuden. Hänestä tuli ensimmäinen naispuolinen kaksoismestari NXT:n historiassa. NXT:n 1. huhtikuun jaksossa Vaquer luopui NXT Women’s North American Championship-mestaruudesta keskittyäkseen puolustamaan NXT-naisten mestaruutta, jolloin hänen hallituskautensa päättyi 45 päivään.
Al-Ukhaidir

Al-Ukhaidir on arkeologinen kohde Irakin länsiosassa Karbalan kaupungin länsipuolella. Se käsittää muurien suojaaman linnoituksen rauniot aavikolla. Se on ajoitettu eri teorioissa sasanidien kauden ja 900-luvun väliselle ajalle. Paikka "löydettiin" uudelleen 1900-luvun alussa ja sen raunioita on myöhemmin rakennettu uudelleen.
Kohde.
Al-Ukhaidir sijaitsee Irakin länsiosassa Syyrian aavikolla noin 50 kilometriä Karbalan kaupungista länteen ja 19 kilometriä Ayn al-Tamrista itään lähellä Wadi al-Abyadia. Kohde sisältää maatäytteisen pisé-muurin ympäröimän kivestä ja kipsilaastista, sekä osittain poltetusta tiilestä rakennetun neliskulmaisen linnan. Linnasta pohjoiseen on myös kivinen lisärakennus. Kokoa linnalla on 175 × 163 metriä. Linnassa on 21 metriä korkea tornein varustettu ulkomuuri ja neliskulmainen 80 × 112 metrinen sisärakennus. Sisärakennuksessa on keskipiha, ja toisiaan vastapäätä sijaitsevat tynnyriholvattu sali ja "iwan". Keskiosan ympärillä on moskeija, kylpylä ja asuintiloja. Rakennuksen pohjoisosassa on kaksi lisäkerrosta. Seinillä keskipihalla on aikanaan kulkenut pihan ympäri tehty nissikoristelu, josta on säilynyt vain osa.
Historia.
Al-Ukhaidirin rakennusajankohdasta on esitetty eriäviä mielipiteitä. Eri teorioissa sen on katsottu olevan peräisin sasanidien kauden ja 900-luvun väliseltä ajalta. Kokonaisuudessaan paikkaa on käytetty ilmeisesti vain lyhyen aikaa. Historiallisia merkkejä esimerkiksi jälleenrakentamisesta ei ole. Arkeologisissa kaivauksissa on löydetty keramiikkaa 700-luvun lopulta tai puoliväliltä. Löytöihin lukeutuu myös abbasidikalifi al-Mansurin kuparikolikoita vuodelta 773–774. Kolikoiden joukossa oli kaksi al-Mansurin ja al-Mahdin kauden dirhamia. Arkkitehtuurissa on nähty joitakin yhtäläisyyksiä umaijadien myöhäiskauteen, kuten palatsirakennukseen Ammanin linnoituksessa.
Linnoituksen rakennuttajaksi on ehdotettu esimerkiksi Kuufan abbasidikuvernööri Isa bin Musaam tai al-Mansurin stää Isa bin Alia. Toisaalta sen on ehdotettu myös olleen historiallisissa lähteissä mainittu Kasr Bani Mukatil, joka oli rakennettu ennen islamin saapumista alueelle. Mahdollista on myös, että Kasr Mukatil sijaitsi nykyisen linnoituksen paikalla, joka rakennettiin sen tilalle.
Ensimmäinen paikalla käynyt länsimaalainen matkailija oli Pietro della Valle vuonna 1625. Louis Massignon "löysi" paikan uudestaan vuonna 1908. Gertrude Bell kävi paikalla vuonna 1909 ja Alois Musil vuonna 1912. Irakin muinaismuistoviranomaiset teetättivät kaivauksia paikalla vuodesta 1964, josta lähtien paikalla on tehty myös jälleenrakennustöitä. Esimerkiksi osa myöhemmin korjatuista alkuperäisistä holveista oli löydettäessä luhistunut. Jälleenrakennustöitä tehtiin vuoteen 1990. Al-Ukhaidir lisättiin vuonna 2000 Irakin aielistaan Unescon maailmanperintöluetteloon.
Gisele Thompson

Gisele Olivia Thompson (s. 2. joulukuuta 2005 Studio City, Los Angeles) on yhdysvaltalainen jalkapalloilija, joka pelaa puolustajan pelipaikalla. Hän on oikeajalkainen ja pituudeltaan 162-senttimetrinen. Hän on edustanut seuratasolla vuodesta 2024 NWSL-sarjassa pelaavaa Angel Cityä. Hän kuuluu myös Yhdysvaltain naisten maajoukkueeseen.
Lily Nabet

Lily Shayan Nabet (s. 24. syyskuuta 1999 Tarzana) on yhdysvaltalainen jalkapalloilija, joka pelaa keskikenttäpelaajan pelipaikalla. Hän on pituudeltaan 160-senttimetrinen ja edustaa NWSL-sarjassa pelaavaa Angel Cityä. Nabet on oikeajalkainen.
Miyabi Moriya

Miyabi Moriya (; s. 22. elokuuta 1996) on japanilainen jalkapalloilija, joka pelaa puolustajan pelipaikalla. Hän on pituudeltaan 164-senttimetrinen. Hän on edustanut vuodesta 2025 NWSL-liigassa pelaavaa Angel Cityä. Moriya on pelannut joukkueessa syyskuuhun 2025 mennessä 20 liigaottelua. Hän kuuluu myös Japanin naisten A-maajoukkueeseen. Hän pelasi kaksi ottelua vuoden 2023 MM-kilpailuissa ja kuului Japanin kokoonpanoon seuraavana vuonna pidetyissä kesäolympialaisissa. Hän on pelannut maajoukkueessa syyskuuhun 2025 mennessä 18 ottelua ja tehnyt niissä kaksi maalia.
Ennen naisten A-maajoukkeutta Moriya pelasi Japanin alle 20-vuotiaiden maajoukkueessa. Hän pelasi neljä ottelua ja teki yhden maalin vuonna 2016 pidetyissä ikäluokkansa MM-kilpailuissa.
Riley Tiernan

Riley Tiernan (s. 14. marraskuuta 2002) on yhdysvaltalainen jalkapalloilija, joka pelaa hyökkääjän pelipaikalla. Hän on pituudeltaan 173-senttimetrinen ja edustaa NWSL-sarjassa pelaavaa Angel Cityä. Hän on pelannut joukkueessa syyskuuhun 2025 mennessä 21 pääsarjaottelua, joissa hän on tehnyt kahdeksan maalia.
Siina Saksi

Siina Saksi (s. 1966) on suomalainen yritysjohtaja.
Saksi on koulutukseltaan kauppatieteiden maisteri ja executive MBA. Hän toimi If P&amp;C Insurancen markkinointijohtajana vuosina 2002–2007 sekä Nordea Vahinkovakuutuksen markkinointi- ja asiakaspalvelujohtajana vuosina 2007–2008. Saksi oli Trygin asiakaspalvelun sekä markkinoinnin ja viestinnän johtaja vuosina 2008–2010, sitten maajohtaja vuosina 2010–2013. Hän aloitti vuonna 2013 uran Terveystalossa, jossa hän oli liiketoimintajohtaja ja johtoryhmän jäsen vuosina 2016–2017 sekä operatiivinen johtaja ja johtoryhmän jäsen vuosina 2017–2023.
Saksi aloitti kesäkuussa 2023 toimimisen Eezyn toimitusjohtajana. Hän johti yritystä vaikean markkinatilanteen aikana, kunnes ilmoitti huhtikuussa 2025 irtisanoutuvansa toimitusjohtajan tehtävistä henkilökohtaisiin syihin vedoten. Saksi on kotoisin Kaarinasta.